text: Landmænd tjener 32.609 kr. om måneden
  14 marts 2012 kl. 13.07
  Gennemsnitslønnen for mænd ansat i landbruget var 32.609 kr. om måneden i 2010.
  Beløbet gælder for mænd ansat inden for landbrug, skovbrug og fiskeri. For kvinder var månedslønnen 31.942 kr.
  Det fremgår af Danmark i Tal 2012, som Danmarks Statistik har udgivet i dag. 
  Tallet indeholder den samlede løn inklusiv pension, bonusbetalinger og personalegoder.
  Med den løn ligger ansatte i landbruget lønmæssigt i bunden i forhold til andre erhverv, skriver Landbrugsavisen.
  Gennemsnitslønnen for alle danskere var i 2010 40.218 kr. for mænd og 34.082 kr. for kvinder. Forskellen skyldes bl.a., at flere kvinder har deltidsjob.
  